Apstiprināts

AS ,,Daugavpils satiksme”

Iepirkuma komisijas sēdē

24.10.2017.

**Iepirkuma identifikācijas Nr**.: **ASDS/2017/83**

**Nosaukums: ,,Lietotu autobusu iegāde’’**

**Atbildes uz ieinteresēto piegādātāju jautājumiem**

**Nr.1**

*Jautājums Nr.1*

Nolikuma 4. Punkta 4.3. apakšpunktā teikts:

Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem. Pretendenta piedāvājuma nodrošinājumu, atlases dokumentus, tehnisko un finanšu piedāvājumu var iesniegt arī citā valodā, ja tiem ir pievienots tulkojums latviešu valodā saskaņā ar 2000.gada 22.augusta MK noteikumu Nr.291 „Kārtība, kādā apliecināmi dokumentu tulkojumi valsts valodā” prasībām. Par dokumentu tulkojuma atbilstību oriģinālam atbild Pretendents.

Apakšpunktā ir norāde uz Pretendenta piedāvājuma nodrošinājumu. Vairāk NOLIKUMĀ un tā pielikumos nav norādes un atsauces uz piedāvājumu nodrošinājumu.

Vai Pretendenta piedāvājuma nodrošinājums ir jāiesniedz un kādam tam ir jābūt?

*Atbilde uz jautājumu Nr.1*

Iepirkuma nolikumā ir ieviesusies drukas kļūda. Līdz ar to, skaidrojam, ka piedāvājuma nodrošinājums nav nepieciešams iesniegt.

*Jautājums Nr.2*

Nolikuma 6. punkta 6.3. apakšpunktā ir teikts:

Pretendenta izziņa par to, ka Pretendenta vidējais finanšu apgrozījums (neto) gadā par trim iepriekšējiem gadiem (2014., 2015., 2016. un 2017.gadā līdz piedāvājuma iesniegšanas dienai) ir ne mazāks par 80 000 (astoņdesmit tūkstoši) EUR (Nolikuma pielikums Nr.2) Ja pretendenta saimnieciskā darbība ir mazāka par 3 (trim) gadiem, šajā Nolikuma punktā minētā prasība attiecas uz vidējo finanšu neto apgrozījumu iepriekšējos 2 (divos) gados vai Pretendenta nostrādāto laiku.

Nolikuma Pielikumā Nr. 2 par Pretendenta finanšu apgrozījumu nav norādīta līnija 2017. gadam.

Kā arī ir diezgan sarežģīti iesniegt piedāvājumu ar ietvertiem finanšu datiem par iepriekšējo dienu.

Vai ir pietiekami ja tiek iesniegti auditēti un apstiprināti dati tikai par 3 pilniem iepriekšējiem gadiem?

*Atbilde uz jautājumu Nr.2*

Pretendentam jānorada Pretendenta vidējais finanšu apgrozījums (neto) gadā par trim iepriekšējiem gadiem (2014., 2015., 2016).

Gadījumā, ja pretendenta saimnieciskā darbība ir mazāka par 3 (trim) gadiem, šajā Nolikuma punktā minētā prasība attiecas uz vidējo finanšu neto apgrozījumu iepriekšējos 2 (divos) gados vai Pretendenta nostrādāto laiku.

*Jautājums Nr.3*

3. Nolikuma 6. Punkta 6.4 apakšpunktā ir teikts:

Pretendents iepriekšējo 3 (trīs) kalendāro gadu laikā (2014., 2015., 2016.un 2017.gadā līdz piedāvājumu iesniegšanas termiņa beigām) (uzņēmumi, kas dibināti vēlāk norāda par nostrādāto periodu) ir piegādājis, vismaz vienu lietotu autobusu (Aizpildīt Nolikuma Nr.3 ,,Piegādāto lietotu autobusu saraksts”).

Nolikuma pielikumā ir tabula par aizpildāmajiem datiem.

Ja piegādāto autobusu skaits ir vairāki desmiti, vai jānorāda visu Pasūtītāju kontaktinformācija, vai pietiek ja norāda piegādāto autobusu skaitu katrā gadā un divu lielāko Pasūtītāju kontaktinformāciju.

*Atbilde uz jautājumu Nr.3*

Pretendents pats izvēlas kādu informāciju noradīt sarakstā par piegādātajiem autobusiem. Par atbilstošu pieredzi tiks uzskatīts, ja Pretendents iepriekšējo 3 (trīs) kalendāro gadu laikā (2014., 2015., 2016.un 2017.gadā līdz piedāvājumu iesniegšanas termiņa beigām) (uzņēmumi, kas dibināti vēlāk norāda par nostrādāto periodu) *ir piegādājis, vismaz vienu lietotu autobusu.*

Iepirkuma komisija